Ashley breier in Engelse 3de liga | Netwerk24
Ashley breier in Engelse 3de liga
03 Julie 2020 16:25
Ashley Johnson gaan nou afrig, maar het nie heeltemal sy stewels weggepak nie. Foto: Getty Images
Johnson (34), ’n Kapenaar van geboorte wat Suid-Afrika in drie toetse verteenwoordig het, het reeds sedert 2012 ’n tuiste vir homself in Engeland gevind. Hy het die Premierliga-span Wasps in 198 wedstryde tussen 2012 en vanjaar verteenwoordig.
Daar was sprake dat Jake White in Johnson, wat as haker of losvoorspeler diens kan doen, se dienste by die Bulle belanggestel het, maar dié voormalige Cheetah het toe aangedui dat hy eerder op ’n loopbaan as afrigter wil fokus.
Birmingham Moseley ding in die Engelse derde liga mee en sal ingenome wees om iemand van Johnson se statuur in hul midde te verwelkom.
“Ek sien regtig daarna uit om my loopbaan as afrigter by so ’n geskiedkundige klub te begin.
"Dit is perfek vir my om terwyl ek steeds speel die geleentheid te kry om te leer by Adam (Balding, die span se direkteur van rugby) en Glacks (Pete Glackin, afrigter),” sê Johnson in ’n verklaring op die klub se webtuiste. – Sportredaksie
We have been able to bring Ashley to @MoseleyRugbyFC in part through the generosity of @Moseleyfans via our fundraising activities https://t.co/qblN5nDcsC Now you have the opportunity to sponsor Ashley for the season. Great corporate exposure and benefits https://t.co/xTzDnmtBWf pic.twitter.com/vM8GLWuFd5
Meer oor: Ashley Johnson | Jake White | Engeland | Afrigter | Rugby | Springbok | Birmingham Moseley | Wasps
Ashley: Waarom ek vir Jake nee gesê het
Johnson groet Wasps, word afrigter
Jake wil Ashley en Joey na Loftus lok